CELEX: 11985I/PRO/07
Language: fi
Date: 1985-06-12 00:00:00
Title: Asiakirjat Espanjan kuningaskunnan ja Portugalin tasavallan liittymisestä Euroopan yhteisöihin - Asiakirja Espanjan kuningaskunnan ja Portugalin tasavallan liittymisehdoista ja perustamissopimusten mukautuksista - Pöytäkirja 7 Espanjan määrällisistä kiintiöistä

Avis juridique important

|

11985I/PRO/07

Asiakirjat Espanjan kuningaskunnan ja Portugalin tasavallan liittymisestä Euroopan yhteisöihin - Asiakirja Espanjan kuningaskunnan ja Portugalin tasavallan liittymisehdoista ja perustamissopimusten mukautuksista - Pöytäkirja 7 Espanjan määrällisistä kiintiöistä  

Virallinen lehti nro L 302 , 15/11/1985 s. 0424

Asiakirjat Espanjan kuningaskunnan ja Portugalin tasavallan liittymisestä Euroopan yhteisöihin - Asiakirja Espanjan kuningaskunnan ja Portugalin tasavallan liittymisehdoista ja perustamissopimusten mukautuksista - Pöytäkirja 7 Espanjan määrällisistä kiintiöistä1. Liittymisasiakirjan 43 artiklassa määrätyt kiintiöt ovat yleisiä ja avoimia kaikille nykyisille jäsenvaltioille ilman minkäänlaista syrjintää. Ne ovat rajoituksitta avoimia kaikille taloudellisille toimijoille.2. Kiintiöt avataan yhtenä eränä kalenterivuoden alussa.Espanjan kuningaskunta voi kuitenkin avata näitä kiintiöitä kahtena yhtä suurena eränä siten että toinen erä ajoittuu toisen vuosipuoliskon alkuun. Siinä tapauksessa ensimmäisen erän jäljellä oleva osa siirretään toiseen erään, jotta vuotuista kokonaissummaa noudatettaisiin.3. Espanjan kuningaskunta antaa kiintiöiden avaamisen komissiolle tiedoksi vuosittain tai puolivuosittain ja julkistaa sen virallisesti.4. Tuontiluvan hakuaika on vähintään neljä viikkoa mainitusta julkistamisesta tai tiedoksiannosta. Espanjan kuningaskunta myöntää luvat viimeistään 20 työpäivän kuluessa hakuajan päättymisestä.5. Tuontilupa on voimassa vähintään kuusi kuukautta.6. Espanjan kuningaskunta toimittaa komissiolle kiintiöiden soveltamista koskevat tiedot puolivuosittain.